open-index/open-wikipedia-markdown huggingface dataset:
South Park

Da **South Park** is a amerikanische Animationssendung vo Trey Parker und Matt Stone.

De Hauptfiguan san via Buam: Stanley „Stan“ Marsh, Kyle Broflovski, Eric Theodore Cartman und da Kenneth „Kenny“ McCormick. Da Kyle is a Jud und wiad oft vom Cartman driedzd. Wöcha wiedarum wegn seina Bladheit sekkiert wiad. Da Cartman is oiwei unguat und a Nazi, owa trotzdem mengdn fü Zuaschauer. Kenny stiarbt zu beginn da Serie in fast ajeda Foingn (bis zua finft Stoffl), oba lebt dann in da nächstn wieda.
Er hot an roten Parka on und oiwei a Kapuzen auf (drunter hot er blonde Hoar) aus der nur de Augn aussaschaun, drum versteht da Zuaschaua ned, was er redt, owa de ondan Fümcharaktere
vastehndn. In jeda Foing erlemd de hoid hirte Abenteuer. De Serie is fia Olle ab 16 Joar geeignet.

## Entstehungsgschichtn vo South Park
### Anfang
Di Entstehungsgschichtn beginnt 1992, ois zwoa Studenten da University of Colorado (Trey Parker und Matt Stone) a Weihnachtskuazfüm gmocht homn: *[[The Spirit of Christmas#Jesus Vs. Frosty|Jesus vs. Frosty]]*. Nachdem Brian Graden vo FOX de Kuazfuim gsengan hot, hot ea de beidn beauftragt, a zwoatn soichn Kuazfuim z mochn, um se seinen Freindn ois Weihnochtskoatn z sendn. Im zwoatn Weihnochtskuazfuim *[[The Spirit of Christmas#Jesus Vs. Santa|Jesus vs. Santa]]* homn di Charaktere scho vui mehr wie di Charaktere in South Park ausgschaut. Di Charaktere homn ausgschaut und gsprochn wie in da easchtn South Park Foign. Da Weihnochtskuazfuim wurde aa in d South Park Foign *... und keiner lacht am Weihnachtsabend* vawendet. Diesa Kuazfuim hot si sehr schnöö durchs Intanet vabreitet. Da Senda Comedy Central hot si fia de Weihnochtskuazfuim interessiert und woite, dass di beidn so a Serie fia ihren Senda mochn: South Park. Am 13. August 1997 wuade di easchte Foign vo South Park dann zum easchn Moi ausgstrahlt.

Di Anfangsmusi is vo Primus gschriam woan. Stone und Parker san große Fans vo Primus und homn Les Claypool a Brief gschriam, in dea si ihn gebeten homn, di Anfangsmusi z schreiwn.

### South Park: Größer, Länger und Ungeschnitten

Da Kinofuim vo South Park *[[South Park: Größer, Länger und Ungeschnitten]]* (engl.: South Park: Bigger, Longer and Uncut) kam im Joar 1999 ausse. Es hot an Joar gedauert, den Fuim zu produziean. Zeascht woitn di Mocha vo South Park den Fuim "All Hell Breaks Loose" aba die *American Movie Association* hot es Wegen de Wuat "hell" ned zuaglossn. Darauf homn di Mocha de Titl "Bigger, Longer and Uncut" vuagschlogn, wos eigtl. a Anspielung fia a Penis woa ("größer, länger und unbeschnitten"), wos die *American Movie Association* ned gmerkt hot. Ois es ihnen aufgfoin is, woa es scho zu spät de Titl zu ändan.

2002 hot da Fuim a *Guinness Buch da Rekorde* Eintrog fia de Fuim mit de meistn Schimpfweatan gkriagt. Des Wuat "fuck" is 146 und "shit" 79 moi vawendet wurn.

## Beleg


## Im Netz
* Origninai Hoamseitn vo Southpark (ois frei ozschaugn, owa in Bayern nua mit Proxy eareichbor)
* Deitsche Hoamseitn vo Southpark
Anime

**

**Anime*' ([[jap.]]: アニメ) (Aussproch: ) wean speziej de [[japan]]ischn Zoachntrickfuim gnennt. Voa oim hamand de Figuan in de Animes groaße Aung und entsprechad em Kindlschema. Animes in [[Comic]]form nennt ma [[Manga]]s. In de letztn Joar hom se Animes aa in [[Bayern]] und [[Estreich]] imma mehra duachegsezt.

Ausglest is des Gonze in [[Eiropa]] voa oim duach dem Anime [[Pokemon]] worn. Des lafd aitz scho oanige Joar im Fernseng und dafreid se ana groußn Beliabtheid, voa oim bei den kloana [[Kindl|Kindln]], obwois a aidane Fans gem duad. Weidane recht bekonnte Animes hand [[Dragonball]], [[Death Note]] und [[Onepiece]] u. Animes mid pornographischn Inhoidn nennt ma [[Hentais]].

== Etymologie ==
Anime kimmt vom japanischn Lahnwoat *animēshon* (, vo ). Oiso hoasst sovui wia *bewegts Buidl''.

## Schau aa
* Cosplay
* French Maid

## Beleg
Totalane Mondfinstanis

A **totalane Mondfinstanis** is a Mondfinstanis, de wo se dagibt, wenn de Sun, de Eadn und da Mond a Linien buidn und da Mond voiständig in Keanschottn vo da Eadn eitaucht.

## Totalane Mondfinstanisse vo 1971 bis 2030 in Deitschland
: T = in Deitschland de totalane Phasn zan Seng gwen
: P = in Deitschland nua de partielle Phasn zan Seng gwen
: H = in Deitschland nua de Hoibschottnphasn zan Seng gwen
* 1971: 10. Feba P, 6. August T
* 1972: 30. Jenna
* 1974: 29. Novemba T
* 1975: 25. Mai H, 18. Novemba T
* 1978: 24. Mäaz P, 16. Septemba T
* 1979: 6. Septemba
* 1982: 9. Jenna T, 6. Juli, 30. Dezemba
* 1985: 4. Mai T, 28. Oktoba T
* 1986: 24. April, 17. Oktoba T
* 1989: 20. Feba P, 17. August P
* 1990: 9. Feba T
* 1992: 8. Dezemba T
* 1993: 4. Juni, 29. Novemba T
* 1996: 4. April T, 27. Sebtemba T
* 1997: 16. Sebtemba T
* 2000: 21. Jenna T, 16. Juli
* 2001: 9. Jenna T
* 2003: 16. Mai T, 9. Novemba T
* 2004: 4. Mai T, 28. Oktoba T
* 2007: 3. Meaz T, 28. August
* 2008: 21. Feba T
* 2010: 21. Dezemba P
* 2011: 15. Juni T, 10. Dezemba P
* 2014: 15. April, 8. Oktoba
* 2015: 4. April, 28. Sebtemba T
* 2018: Jenna, 27. Juli T
* 2019: Jenna T
* 2021: 26. Mai
* 2022: 16. Mai T, 8. Novemba
* 2025: 14. Meaz P, 7. Sebtemba T
* 2026: 3. Meaz
* 2028: 31. Dezemba T
* 2029: 26. Juni T, 20. Dezemba T

## Im Netz
* Totalane Mondfinstanis im Zeitraffa 
* Lunar Eclipse Page der NASA''
* Olle '''Mondfinstanisse in Deitschland''' 1981–2030
Tracht

**Tracht**  (vo oidboarisch: *traht(a)* = des wos drong wead ) is de Bezeichnung fia tradizioneje und historische Gwanda. Moasd is de tradizioneje Gwandaoadnung in oana Region, am Land oda fia bstimmde Bevejkarungsgruppm, wia Voiks- oda Beruafsgruppm.

Aus'm handweaklichn und städtdischn Umfejd kemma de Beruafstracht, de Zunfttracht oda de Amtstracht, van Land und vo de Bauan kemma de Voikstrachtn ois regionoie Gwandaforma. De easchtn Bauantrachtn san im 15. Joarhundad enstondn.

## Trachtn im boarischn Sprochraum

Im boarischn Sprochraum gibd's a Vuizoih vo tradizioneje Trachtn. Ofdmois untascheidd se de Boarische Tracht scho innahoib vo ra Stod vo Ortstei za Ortstei. Ondraseits ko ma song, doss se de Trachtngwanda im boarischn Raum in oanige Punkte untranonda ehnlich san. De Eahoitung vo da regionoin Trachtnkuitua is aa's Zui vo de vuin Trachtnvaein.

## Galerie


File:Namibie Himba 0720a.jpg|Tracht vo de Himba
File:Zwei wandernde Gesellen, 2006.jpg|Zunfttracht (Zimmamo)
File:Friesentracht.JPG|Friesische Tracht (Föhr)
Datei:Kimono_ladies_by_MissionControl_in_Pontocho,_Kyoto.jpg|Wei im Kimono, Japan
Datei:Haredim allant a la synagogue.jpg|Jidische Tracht
Datei:Kautokeino, samische Tracht.jpg|Samische Tracht, Finnland
Datei:Costumes-Maroesjka-Heeze-1989.jpg|hollendische Tracht


## Schau aa

* Boarische Tracht

## Im Netz
* Bschreibung vo ara obaboarischn Gebiagstracht fia Deandln
* Beschreibnung vo ara obaboarischn Gebiragstracht fia Buama
* Musi und Tonzbeschreiwung zan Abaladn
* Sarntalea Fedakielstickearei
* Trachtn-Informazions-Zentrum in Benediktbeiern
Trachtnvarei

A **Trachtnvarei** trogt aktiv zua Dahaltung vo lokalem Brauchtum bei. Darunta foit neba da Tracht an si aa de Ausübung und Aufführung vo traditionelle Voikstanz, Schuaplattln und de Voiksmusi.

Wos de Tracht an si, oiso s'Gwand betrifft, gebts genaue Vorschriftn. Oft is zum Beispui des Trong vo Armbanduhrn ned dalaubt, sondan blos vo oide Taschnuhrn. Aa Nagllack und Schminke bei de Damen san oft vabotn, abgseng vum Ehering is blos da richtige Trachtnschmuck erlaubt, und manchmoi wead aa de Haarläng vorgschriebn, oiso kurze bei de Mannda und lange bei de Weiwaleid, zwengs de Steckfrisurn.

## Schau aa
*Trachtnkabein
Gsindl

**Gsindl** is a oberboarische Rock-Musigruppn, de wo 1995 z Neifarn grindd worn is. De Liadtexte san af Boarisch vafosst.

De ham unta andrem des Liadl "Da Hof is am Brenna" aussabrocht. Des Liad is a Coverversion vo *The Roof Is on Fire* vo da *Bloodhound Gang*.

## Diskografie
### Oibm
* 1998: *dermaßen*
* 2001: *Jetz werds haarig*
* 2003: *…gernham*
* 2006: *Ned danz'n!*
* 2010: *aufdrahd*
* 2011: *unsdochwurschd*
* 2014: *Voischattn*
* 2021: *Gsindlsuperdinger*
* 2025: *Alte Liebe*

### DVDs
* 2008: *obdrahd*

## Schau aa
Listn vo neia boarischa Voiksmusi

## Im Netz
De Hoamseitn vo Gsindl
Moaktgmoa

A **Moaktgmoa** oda a **Moakt** is a Gmoa mit Moaktrecht. In Bayern, Östareich und Sidtiroul is's a kommunoirechtliche Bezoachnung fir Gmoana mit oam entweda historischn oder formej valiahnen Moaktrecht.
Ave Maria

As **Ave Maria**  is oans vo de wichtigstn und meistbetstn Gebet in da katholischn Kirch und bestäht aus zwoa Teile:

# De easchtn Zeiln san de Osproch vom Erzengl Gabriel an d'Maria, Muada vom Jesus bei da Vakündigung (Luk. 1,28) sowie Elisabeth beim Bsuch bei da Maria (Luk. 1,42). 
# Da zwoate Teil is im 13. Joarhundat dazua do worn und is de Bitt, daß d'Jungfrau a an de Sünda denka soi, wann d letzte Stund schlong duat.

In da Kirch wead des Gebet zum Rosnkranz bet und zwar im Reglfoi auf Deitsch. Wann ma an Rosnkranz füa se sejm bet, dann red ma aa mit da Jungfrau auf boarisch, des liest se alladings a weng ungwohnt o:

## Boarisch

Gegriaßt seisd Du, Maria
:voi da Gnadn
:da Herr is mid Dia
:Du bist gebenedeit unta de Weiba
:und gebenedeit is de Frucht vo dem Leib, da Jesus
:Heilige Maria, Mutta Gottes
:bitt' füa uns Sinda, ietzt und in da Stund unsas Douds. Amen

## Deitsch

Gegrüßet seist Du, Maria,
:voll der Gnade,
:der Herr ist mit Dir.
:Du bist gebenedeit unter den Frauen,
:und gebenedeit ist die Frucht Deines Leibes, Jesus.
:Heilige Maria, Mutter Gottes,
:bitte für uns Sünder, jetzt und in der Stunde unseres Todes. Amen.

## [[Latein]]

Ave Maria, gratia plena,
Dominus tecum,
benedicta tu in mulieribus,
et benedictus fructus ventris tui Jesus.
Sancta Maria mater Dei,
ora pro nobis peccatoribus, nunc, et in hora mortis nostrae.
Amen.
Keanöi

Des schteirische Kiawis-**Keanöi** wiad aus de Kean vo steirische Kiawis presst und gibt in steirischn Keanöi-Salot sein bsondan Gschmock. Es kau owa a fia a guade Keawiskrem-Suppn oda a Oaspeis vawendt wean.

Is Keanöi is dickflüssi, von da Foab her dunklgrea und hod relativ vü oafoch und merfoch ungsättigte Fettsairen. Da Ibaliefarung noch suis a guat fia de Prostata sein.

## Da [[Kiawis]]

Image:Cucurbita pepo var. styriaca04.jpg|A steirischa Öikiawis
Image:Cucurbita pepo var. styriaca07.jpg|De Kean, aus dene s'Öi ausspresst wead
Image:Image-Cucurbita pepo var. styriaca08.jpg|A oanzelna Kean mid Membran
Image:Cucurbita pepo var. styriaca06.jpg|A Kiawisföid


## Buidln vo da Keanöylheastöyllung
(Aus ana slowenischn Öimüh)


Image:PumpkinOilFactory-Prekmurje1.JPG
Image:PumpkinOilFactory-Prekmurje2.JPG
Image:PumpkinOilFactory-Prekmurje33.JPG
Image:PumpkinOilFactory-Prekmurje4.JPG


## Vaweis
*Wos ma mit de Kean no ofanga ko
Droad

Unta **Droad** vastehd ma vaschiadne Oartn vo *Siassgrasa* (Poaceae). De Menschn zichtn und bauns im Nohn Ostn scho seit iba 10.000 Joar o, z Middleiropa seid 7.000 Joar. Droad is des Grundnoarungsmiddl vo am Grosstei vo de Menschn und es wead aa ois Fuada fiad Viecha heagnumma.

## Soatn

Wejdweid gebts a grosse Zoi vo vaschiadne Soatn.

### Haptsoatn, Rangreih noch Produktionsumfang (wejdweit)
* Gugaruz (dt. *Mais*)
* Woaz (dt. *Weizen*, dazua ghearn aa Dinke, Greakean etc.)
* Reis (und Wuidreis)
* Geaschtn (dt. *Gerste*)
* Brein oda Hiasch (dt. *Hirse*'), mid da wichtigstn Soatn Sorghumhiasch 
* Howan (dt. *Hafer*)
* Koan (dt. *Roggen*)


File:Illustration Secale cereale0 clean.jpg|Koan
File:Illustration Hordeum vulgare1.jpg|Geaschtn


### Scheindroad (Pseudocerealien)
De foigndn Soatn ghean ned zua de Grasa, wean oba aa so vawendt. Do sans zua Obgrenzung aufgfiat.
* Amarant
* Hoadn (dt. *Buchweizen*)
* Quinoa

## Wos ma wo aus Droad z Essn macht

Weis *des* Grundnoarungsmittl schlechthi is, gebts entsprechnd aa de untaschiadlichstn Vaarbatungsweisn. In Eiropa werd Droad vor oim ois Mej hergnumma, aus dem Brod und Nudln gmacht wern. Aa Miasli oda "Fruahstuckscerealien" (Cornflakes und aso Zeig) wern oft gessn. Freara war in Middleiropa hoassa Bapp aus Droad (Brei) recht vabreit. Des merkt ma heid no an de Englända eanam "Porridge". Da Vorteil is, dass' an warma Mogn macht. Im deitschsprochign und slawischn Raum werd vui dunkls, schwaars Brod oda Voikornbrod gessn, in andane Lända meara Weissbrod. Italien is bekannt fia de Nudln aus Woaz, de dortn "Pasta" ghoassn wern. Auf andane Kontinente dominiern ganz andane Droadsortn. In Asien bekanntamassn da Reis, den ma oiwei kocha muas. Heifig gebts dortn zu a jeda Moizeit (aa zum Friastick) an Reis mit am pikantn Gmias- oda Fleischgricht dazua. In Afrika werd vui Bapp aus Hirsn oda Mais gessn, im Nordn eha Bulgur und des "Couscous", wo aus am spezielln Woazngriass gmacht werd. In Amerika schliessle gebts recht vui Zeig aus Mais, wei da Mais jo aa vo dortn herkimmt. Aa de Pseudocerealien san bei de Grundnahrungsmittl guad dabei, da Buachwoaz vor oim im slawischn Raum, Russland zum Beispui, da Amarant und as Quinoa mera in Südamerika.

## Inhoitsstoffe

## Wirtschafdliche Bedeitung
### Wejddroadernte

Im Joar 2007 san wejdweit foigende Anbauergebnisse erzuit woan:

## Schau aa
* Gleim
* Doag
* Mej

## Beleg


## Im Netz

* Statistik vo da FAO
* GMF Mehlreport vo 2008 (PDF) (205 kB)
Maria (Muada vom Jesus)

De **Maria** is nochm Neia Testament (Bibl) de Muada vom Jesus vo Nazareth. In mehrare Evangelien, oba aa im Koran werd gsogt, dass de Entstehung vom Jesus in da Maria ned von am menschlichn Mo ausgäht, sondan vom Herrgod:

*Sie sprach: "Mein Herr, woher soll mir ein Sohn werden, wo mich kein Mann berührte?" Er* [Da Engl] 'sprach: "Also schafft Allah, was er will; wenn er ein Ding beschlossen hat, spricht er nur zu ihm: Sei! und es ist."

Am deitlichstn werd des Ganze im so genanntn *Protoevangelium des Jakobus* beschriem.

## Bedeitung fia Bayern

D Jungfrau is in Bayern vo olle Heilign, de wo am moastn vaehrt wead. Des zoagt si scho in da Ozoi vo de Kira, de wo z Ehrn vo da Jungfrau benannt worn san. Des san alloa im Erzbisdum Minga und Freising mehra ois 400. Aa hod da Herzog (seit 1623 Kurfiascht) Maximilian I. (1597-1651), der wo s recht vaehrt hod, d'Jungfrau zua Patrona Bavariae, da Patronin und Schutzheilign vo Bayern ausgruafa.

## Beleg


## Im Netz
* Ausm Koran
* Protoevangelium des Jakobus
Dipfalscheißa

An **Dipfalscheißa** oda **Dipfalscheissa** hoassd ma an Mensch, dea ois meah ois iwagnau nimmd.

## Woatheakunft

As *Dipfal* is a *Punkt*. Da, aa in Bayern und Östareich, ois reichle derb ogsengne Ausdruck: *Scheißa* oda *Scheissa*, kimmd ned van Ausscheidn vo de Exkremente sejm, ois wia meah van "Gschissmocha". A Dipfalscheißa is oiso oana, dea wo af om jedn kloan Punkt umanondareitd, ois wia wonn des as Ollawichtigsde vo da Wejd war.

Ma sogd des gean in da Wuat iwa de Mochtlosigkeit gengiwa da Obrigkeit, wonn ma in om Olieng gengiwa om Beamtn ned vastondn wead.

## Synonyme

Dipfalscheissa, Griffespitza, Pedant, Prinzipienreita, Umstondskrama, Hoaspoita, Bessawissa, Kluagscheissa

## Schau aa

* Fedafuxa

## Literatua

* Alexander Košenina: *Der gelehrte Narr. Gelehrtensatire seit der Aufklärung.* Wallstein, Göttingen 2003, ISBN 3-89244-531-1.
Ablativ

Da **Ablativ** is da sechste Foll im Lateinischn. Er is dafia guat, wenn ma beschreibn wü, dass ma irgendwos mit ana Soche mocht (lateinisch: *cum*) oda von ana Soch kriag. Es is für oan, ders net g'übt hot, relativ schwa zum unterscheidn, wal im Deitschn jo da dritte Foll dafia stangat.
Rahm

Da **Rahm** entsteht, wann ma d Muich a weng steh losst, ohne doss ma s bewegt, gonz oafach duach des, doss des Fett, des in da Muich im Wossaotei in gonz fein vateite Kugelen drin is, duach sei gringare Dichtn noch oom steigt. In friahane Zeitn hod ma mid om flochn Schöpfa an Rahm obgschöpft. Heit wead des maschinej gmocht, wobei des Prinzip oiwei no des gleiche is.

Da Rahm hod im Vagleich zua Muich an meahra ois 5 fochn Fettotei (meahra ois 20%), des mocht'n zu om ghoitvoin Nahrungsmiddl, wos in friahane Zeitn, wos Essn rar woa, ois bsondas weatvoi goitn hod.

## Vaarbatung und Vawendung

Do da Rahm genauso schnej wia'd Muich duach Bakterien saua wean ko, hom's scho friah domid ogfonga, des reine Fett aus'm Rahm ausse zum Schlong. Dobei wead da Rahm mid om Weakzeig so long gschlong, bis des Fett ois Budan ausflockt. Nochdem ma des Fett vo da Flissigkeit trennt, bleibt a Budan und a Budamuich ibrig.

Aus'm Rahm mocht ma a gonz feine und duach'n houchn Fettghoit bsondas gschmeidige und woache Kaassoatn.

Duach de moderna Meglikeitn zua Kuihung und de weitaus hygienischare Vaarbatung hoit da Rahm heitzdog ziemli long. Aa vahindat de *Homogenisiarung*, bei dea da Rahm duach a gonz feins Sieb presst wead, und bei fost 99% vo olle Rahmsoatn a Stabilisator, doss se des Fett ned weida noch oom obsetzt. 
An guat kuihtn und frischn Rahm ko ma 'schlong, des hoaßt, mid am geeignetn Quirl oda Rahmschloga, Luft unta'n Rahm schlong. Da Rahm nimmt de Luft af und es buid se a kremige, lockane, luftige Massn, de ma in Baiern an *Schlograhm*, in Östareich an *Obers* nennt. An Schlograhm vawendt ma zum Kuachn dazua oda af a Eis nauf. Mid am Vanijzugga afg'schlong hoaßn d Franzosn den Schlograhm *Creme Chantily*.

Weitas is da gschlongne Rahm a Lockarungs- und Vafeinarungsmiddl fia vui Siaßspeisn wia z.&nbsp;B. d' Boarische Krem oda a Speiseeis.

Duach des, doss se da Rahm imma in Wossa afläst, ko ma den praktisch in fost jede Flissigkeit zua Vafeinarung mid nei doa. Ois Beispui sei do gnennt: Salotdressings, Brotnsoßn, Suppn, usw.

## Sei Roijn ois Gschmocksträgasubstanz

As Geheimnnis vo da Vafeinarungwiakung vom Rahm is des Fett, des a Gschmocksträgasubstanz is. Vui Aromen san vo oikohoiischa oda fetta Oat und domid af an Zwischnträga in wossriga Speis ogwiesn, wenn mas schmecka wui. Da Rahm enthoit nem sei'm wossrign Otei und sei'm Fettotei aa no Stoffe, de's Fett im Wossa a Zeit vateit hoitn, sognennte Emulgatoan. Doduach san de Fettstoff im Rahm gonz winzig kloa vateit und kennan de betreffndn Aromen guat und groußflächig afnehma. Drum schmeckt ma's nacha mid Rahm bessa raus ois ohne.

## Schau aa

* Muich

## Im Netz
Philosophie

As Woat **Philosophie** kimd ausn Griachischn (*φιλοσοφία*) und hoast *[[Liab]] zua Weisheit* (vo *sophia*, Weisheid, und *philos*, da Freind). De Philosophie definiad si ned wiad andan Wissenschaften iwa an Gegnstandsbereich oda a Methodn, sondan de Definizion sejm is scho ebbas philosophisch.

Ouganga is de Philosophie z Eiropa im 6. Joarhundad vou Kristus z Kloaasien mid da sognenndn Ionischn Natuaphilosophie (Thales, Anaximenes, Anaximander): De Naturphilosophn ham nochn Uagrund, Uastoff, Element (griachisch *archè*) vo da Wejd gfrogd. Dabei hod si de griachische Philosophie in Obgrenzung und Dialog zur Mythologie entwickld. Thema vom Mythos is emfois a Gsamtdeitung vo da Wejd, wobei si awa de Philosophie auf koane außarationalen Autoritetn (wia zum Beispüi Gedda) stitzt, sondan bloß auf vaninftige Argumentation bzw. Denga (en so genenndn *Logos*).

D'Philosophie werd in vaschidne Gebiete untateit, wobei de wichtixdn Metaphysik (Theorie iwa de Realitet ois Gsamts), Logik (Wissenschoft vom Logos, vom foigerichtign Denga und Schliaßn) und Ethik (Wissenschoft iwas richtige Handln) han.

## Im Netz

* **Nochschlogweake**
** Hoamseitn vo da *[Stanford Encyclopedia of Philosophy*
** Hoamseitn vo da *[Internet Encyclopedia of Philosophy]*
** Index vom *[Dictionary of the History of Ideas*
** Rudolf Eisler: Wörterbuch der philosophischen Begriffe (1904)
** Friedrich Kirchner: Wörterbuch der philosophischen Grundbegriffe (1907)
* **Medien**
** ''Information Philosophie'' – Portai vo da Zeidschrift 
** ''Notre Dame Philosophical Reviews'' − Onlinemagazin 
** Philosophia: ''E-Journal of Philosophy and Culture'' – Onlinemagazin (en, de, bg, fr)
** Sammlung von Mitschnitten von Vorträgen u.ä. in der ''Philosophischen Audiothek'' (MP3)
* **Sunstigs**
** London Philosophy Study Guide Hervorragende Auswahlbibliographie nach Themen und Epochen sortiert, teils kommentiert und mit Literaturüberblicken (engl.)
** Kommentierte Literaturliste der Universität Erfurt (PDF; 47 kB)
** Studienführer Philosophie – sortiertes Verweisverzeichnis philosophischer Institute (mit Karte)
** Thomas Grundmann: Hinweise zum strukturierten Lesen von philosophischen Texten (DOC-Datei; 50&nbsp;kB) und Grundregeln für das Verfassen philosophischer Arbeiten (Word-Dokumente, 51 und 47 KB; DOC-Datei)
** Peter Suber: Metaphilosophy – Kuasuntalogn (engl.)
Loisach

D' **Loisach**, aa **Luisa**, is a Fluss, dea wo aus Tiroi in Östareich noch Obabayern fliast. Iara Quelln is in da Näh vo Eawoid. In Deitschland kimmts duach Garmisch-Partenkirchen duach, voabei durch Farchant, Oberau, Eschenloh (do gibts leida oft a Hochwassa), Oistod, Murnau, Großweil, und bei Schlädoaf nachad in Kochesä eini. De scheene Moorgegnd do hoasst ma aa "Loisach-Kochesä-Moor". Am Noadrand valossts an Kochesä wieda und fliast weida iba Benediktbeiern, Benschberg, Eirasbuag und bei Woifratshausen nachad in'd Isar.

## Im Netz

* Wasserstandsmeldungen
* Fotos vom Loisach Hochwasser bei Benediktbeuern/Kochel
* Bilder des Hochwassers 2005 in Eschenlohe
* Loisach Renaturierungsmaßnahmen auf www.uni-weimar.de
* Hochwasserschutzmaßnahmen für die Gemeinde Oberau auf der Homepage des Wasserwirtschaftsamts Weilheim
Schnoin

A **Schnoin** is a Weibaleit, de se iha Gejd mim Schnaxln vadeant. Da Oabatsplotz vo ra Schnoin is da Puff oda „d Straß“.

## Rechtlichs

D' Hurerei, wia ma de Orbat vo de Schnoin aa nennt, is in Bayern ned vabotn, solong des Deandl oid gnua (18 Joa) is, doss nimma unta's Jugadschutzgsetz foit, und solong's in iahra oagne Doschn wirtschaftd. Vabotn is dageng de Zuahejtarei, hoaßt, wonn a Ludl (a Zuahejta) on Tei vom Gejd oda s Gonze kassieat. Grenzweatig is des mid da Puffmuada, de se nua fia de Vamietung vo de Zimma zoihn lossn deaf. In Estreich is des ois ähnli greglt, dortn miassn de Madl gnauso ejta wia 18 Joa sei, doss sa se prostituian deafn. Ondascht wia in Deitschland, kennan Prostituiate in Estreich eanan Lohn ned eihklong, miassn owa gnauaso Steian draf zoihn. In Italien, und domid in Sidtiroul, is de Prostitution scho a wengal wenga legal. Dalaubt is duatn bloß de Wohnungsprostitution, und aa bloß ind oagne Doschn.

## Galerie

(Albi) Au Salon de la rue des Moulins - Henri de Toulouse-Lautrec 1894 MTL.inv180 (small).jpg|Au Salon de la rue des Moulins vom Henri de Toulouse-Lautrec
A German prostitute's self-portrait in a brothel.jpg|A deitsche Schnoin, 1999
Prostitute tj.jpg|A Schnoin z Tijuana, Mexiko


## Synonyme

Fia kaum a Woat gibts im im boarischn Sprochraum sovui Synonyme wia fia Prostuiade. A boar davo:
* Asphoitschwoibn
* Decklkotz (a omtli gmejdte Prostituiade)
* Hua
* Schnoin (*Schnalle*)
* Kleschn
* Nuttn

## Im Netz

* Hydra - a Webseitn vo ra Schnoinavaeinigung
Egyptn

**Egyptn** oda **Ägypten** is a Laund im Nordostn vu Afrika. Es liegt am Untalauf vum Nui zwischn am Sudan, Libyen, am Middlmeea und am Roudn Mea. Dazua gheat daun aa nu de Hoibinsl Sinai, de wo mitm Sinaikanei vom Rest vu Egyptn ootrennt is.

Egyptn is heit a islamisches Laund, friaha wois de Hochkuitua schlechthin, mea wia 3000 Joar laung hom Pharaona duat gherrscht und Tömpin, Püramidn und Statuen mocha lossa. Da 1. Pharao wor da Enki und hod se domois Paath gnennt. In spadara Zeid is sei 1.Bua Marduk noch Egyptn kumma und hod se durd ois Ra feiern lossn. Heit kemman vui Leit um si des auzschau oda um im Mea zschwimma oda ztaucha.

Es Laund is um 1.000.000&nbsp;km² grouß, oba nua a kloana Tei davo is bewohnboa (d'Nilsenke und de Gstettn am Meea). D'Bevekarung woxt schnej und is relativ jung. D'greßte Stod und Haptstod is Kairo, aundare bekaunnte Stedt san Alexandria, Luxor, Scharm esch-Schejk und Assuan.

Egyptn spuit in da arabischn Wejd a wichtige Roin. Es hod aa a grousse Bedeitung fia de Entwicklung vo da menschlichn Zivilisation. Voa umara 5000 Joarn is im Oidn Egyptn oane vo de easchtn Houchkuituan vo da Wejd entstandn.

## Beleg


## Literatua

* Jean Bingen (Hrsg.): *Hellenistic Egypt*. University Press, Edinburgh 2006
* Hermann A. Schlögl: *Das alte Ägypten.* (Beck Wissen), Minga 2003 
* Lucia Gahlin: *Ägypten – Götter, Mythen, Religionen.* Verlag EDITION XXL, 2005 ISBN 3-89736-312-7
* Fouad N. Ibrahim, Barbara Ibrahim: *Ägypten*, WBG-Länderkunde, Darmstadt 2006

## Im Netz

* Egypt State Information Service 
* Egypt profile af BBC News
* Egypt – Dossier ausm CIA World Factbook
Saudi Arabien

**Saudi-Arabien** is a Laund in Asien af da arabischn Hoibinsel. Es gibt duat vü Wüstn und weng Wossa, oba vü Eadööl. Duach den Reichtum kinans aa große Bewässarungsaunlogn baun.

De saudischn Städt Mekka und Medina san a Zentrum vom Islam.

## Beleg
Dschidda

**Dschidda** (oft: **Jeddah**, arabisch:  is a Stod in Saudi-Arabien. Dschidda is d'wichtigste Hafnstad vum Land, liegt am Roudn Mea und hod iwa 3 Milliona Einwohna.

Weil Mekka, s'Pilgazentrum vom Islam, net guade siebzg Kilometa weida im Landesinnarn liegt, hot Dschidda aa ois An- und Duachreiseoat vo an Haufn Pilga, de in Hadscha mochn, a wichtige Roin. Ois kommeaziells Zentrum vum Land is Dschidda ane vo de reichstn Städt im arabischn Raum; duach de vuin Pilga, vo dena si imma wieda oa in Dschidda ausiedln, is Dschidda ethnisch vui gmischta wia da Groußtei vom Land. Da Groußtei vo de Dschiddana is sunnitisch muslimisch.

S'oide Dschidda, des uma 19 Kilometa sidlich vom modeana Zentrum liegt, is in da Mittn vom 7. Joahundat vum Kalif Uthman ibn Affan ois Hafn fia Leid, de in Hadscha noch Mekka mochn, aufbaud woan, nochdems duat scho tausnd Joa long aa Fischedeafi gem hod. Seit 1925 ghead Dschidda zum saudischn Reich.

## Städtpartnaschoftn
Dschidda hot 23 Partnastädt:

## Links

* offizielle Intanetseitn vu da Stod
SpVgg Unterhaching

Da Fuaßboivarei **SpVgg Unterhaching**, bekannt ois *d' Hachinga*, is 1925 grind worn. Haching ligt fimf Kilometa im Sidn vo da Landeshauptstood Minga. D' Farbn san Road-Blau. Da Verein hod 1150 Mitglieder und duad außerdem no Bobfoan. Da President is da Engelbert Kupka und da Trainer wexelt dauernd.

Da gräßde Erfoig wa da Aufstieg ind easchte Liga 1999. 2000 homs an FC Bayern Minga zum Deitschen Moasta gmacht. Am letzten Spuidog homs de Leverkusner mit 2:0 gschlogn durchs Eigentor vom Michi Ballack und a Tor vom Markus Oberleitner. Außerdem homs no an DFB-Hallenpokal gwunna, so um 2001. Lezts Joar hod de SpVgg in da Arena de Giasinger (TSV 1860 Minga) mit 4:1 gschlogn, und im Joar 2006 im Dezember im Sportpark sogar mit 5:1.

Der Sportpark is a Stadion mit 15.050 Plätz.

## Trainer
Is nimma da Deutinger Harry (am 19. März 2007 hammsn aussi g´schmissn), a nimma sei Nachfoiga, seit dem 23. März 2007 war des da Wehna Lorant, sondan inzwischen nachdem da Lorant in´d Türkei woid, hams an Ralph Hasenhüttl am 15. Oktober 2007 zum Cheftrainer g´macht (der wo scho amoi Co-Trainer war, weil da Deutlinger koa Lizenz net g´habt had).

D´ Trainer seit 1977:

*1977–1987	Peter Grosser
*1987–1989	Karsten Wettberg 		
*1989–1990	Jürgen Sundermann
*1990–1991	Rudi Fuchs
*1991–1993	Rainer Adrion		
*1993           Peter Grosser	
*1993–1994	Gerd Roggensack 		
*1994–1997	Lorenz-Günther Köstner
*1997–1998	Willi Entenmann
*1998–2001	Lorenz-Günther Köstner
*2001–2002	Rainer Adrion
*2002           Anton Schrobenhauser	
*2002–2004 	Wolfgang Frank	
*2004           Heribert Deutinger		
*2004–2005 	Andreas Brehme
*2005–2007      Heribert Deutinger
*2007           Werner Lorant
*2007-2010      Ralph Hasenhüttl
*2010           Matthias Lust
*2010-2014      Klaus Augenthaler
*2014-2019      Claus Schromm
*2019-2020     Arie van Lent
*ab 2020 Sandro Wagner

## Im Netz

Haching-Hoamseitn
Gödtoschn

A **Gödtoschn**, weanarisch **Gödtaschl**, aa **Börsl**, **Portmonnää**, **Gejdbeidl**, oda **Göldbaidl** is a Taschl, wo ma sei Göd einituat, damit mas net valiat und damits praktisch zsaumghoidn wead, woduach ma aa glei waaß, wiavü ma grod hot.

A Gödtoschn hot a Münzfoch und a Fachl fias Papiagöd. Neiare hom aa an Plotz fia Kreditkoatn und so a Zeig.

Bei da Euroumstellung hom vü Leit neiche Börsln kaffa miassn, weil de Schillingscheine vü klaana woan.

Fria wias nu fü Münzn gem hod, de a nu an gressan Weat ghobt haum, haum de Leit oft zwoa Göddaschl ghobt, oans fias Bobiagöd und oans fia Metoigöd und de haum im oidn Dialekt Briafdaschl und Portmonnää (fu Franzesisch: *Portemonneie*) ghoassn. Gödtoschn is oiso schau a weng a neimodeans boarisches Woat.

## Im Netz
Landkroas Traunstoa

Da **Landkroas Traunstoa** (amtli: **Landkreis Traunstein**) liegt im Siidostn vom Regiarungsbeziak Obabayern und is da zwoatgreßte Landkroas in Bayern. Er ghert zua *[[Euregio]] [[Soizburg]] – [[Berchtsgoana Land]] – [[Traunstoa]]*.

## Eadkunde

An Traunstoa grenzn im Nordn de Landkroas Miidorf am Inn und Oidäding, im Ostn de estareichischn Bundeslända Owaestareich und Soizburg und da obaboarische Landkroas Berchtsgoana Land, im Sidn no moi s Bundesland Soizburg und s Bundesland Tirol und im Westn da Landkroas Rousnam.

S Kroasgebiet umfost im Sidn de Cheamgaua Oipn und im Nordn de See-, Fluss- und Higllandschoft vom Cheamgau. Vo da sidlichn Landkroasgmoa Reit im Winke bis af Englsberg im Nordn sans ebba 65 Kilometa, vo Seebruck am Cheamsee im Westn bis Kirchanschering im Ostn ebba 40 Kilometa. Da Cheamsee gheat außa de Insln fost voiständig zan Kroasgebiet. Da hexte Beag is s Sunndogshorn (1.961 m.ü.M.), da diafste Punkt findt si im Soizachtoi ba Tittmoning (370 m. ü. M.). De gresstn Fliss san de Oiz, de wo s Kroasgebiet vo Sidn noch Nordn duachfliasst und de Tirola Achn, de wo s sidwestliche Kroasgebiet bis za iara Mindung in an Cheamsee duachfliasst. Im Ostn buidt de Soizach de Grenz za Estareich.

## Wiatschoft und Infrastruktur

Landwiatschoft, Industrie und Handl, Deanstleistung und Tourismus san de Hauptsain vo da Wiatschoft im Landkroas. S industrielle Zentrum is neadlich vo Traunstoa z Traunreit und Trostberg, da Fremdnvakea is eher im Sidn vom Landkroas z findn.

## Politik

### Landrät

* 1952 - 1958: Unnützer Hans(CSU)
* 1958 - 1970: Kiene Josef (SPD)
* 1970 - 1990: Schmucker Leonhard (CSU)
* 1990 - 2002: Strobl Jakob (CSU)
* 2002 – 2014: Stoamaßl Hermann (CSU)
seit 1. Mai 2014: Walch Siegfried (CSU)

### Kroasdog 2014

Im Landkroas Traunstoa gibts im Kroasdog 70 Kroasrät.

Sitzvateilung:

* CSU: 29 Sitze
* SPD: 11 Sitze
* FW/UW: 11 Sitze
* Greane: 11 Sitze
* Bayernpartei: 4 Sitze
* ödp: 3 Sitze
* FDP: 1 Sitz

## Städd und Gmoana

(Eihwohnazoin vom 31. Dezemba 2014)

## Im Netz

* Tourismus-Website der Region Chiemgau
Alatri

**Alatri** (italienisch *Alatri*) is a Stod in Italien, rund 84&nbsp;km estli vo Rom. Sie liegt in da Provinz Frosinone in da Region Latium und hod  Einwohna (Stand ).

## Sengswirdigkeitn
* De Stodmaua und de Mauan vo da Akropolis stamma aus vorremischa Zeit (vo de Hernika). Sie san bessa dahoidn ois ibaroi sunst in Italien.
* Aufm Plateau vo da Akropolis und iba de Restln vo am Saturntemp is da Dom San Paolo baut worn.
* De romanische Kira Santa Maria Maggiore stammt ausm 13. Joarhundat.

## Im Netz

* La Ciociaria (italienisch) 
* Alatri auf www.comuni-italiani.it (italienisch)

## Beleg
Kriagloch

**Kriagloch** (dt.: **Krieglach)** is a Moakt im Miaztoi in da Steiamoak. Bekaunnt is da Oat als Hoamat vom Peda Roseigga. Kriagloch is aa bekaunt ois Roseiggas Woidhoamat. Bekaunte Bauwerk san unta aundan die Woidschui am Oipe.

## Katastraigmoana
Katastraigmoana san Oipe, Freßnitz, Freßnitzgrom, Kriagloch, Kriagloch-Schwöüwing, Molleisten, Mosing und Summa.

## Gschicht
Kriagloch is easchtmois 1148 uakundlich erweint woan, owa ma woas heit, dass Kriagloch scho vü leinga gib, wos aunare Schrieb ah beweisen suin.

Vom Dreißgjaarign Kriag is Kriagloch vaschount bliem. Im 17. homs vülle Seichn und Kraunkheitn auzaht und die Leit hom hochn Steian peckn miassn.

Wia daunn im 18. Joahundat die Tiakn vascheicht kop hom, woar as leitzte moi die Pest in Kriagloch. Owa daunn hots ah no a Hochwossa geim und des woar schuid dass hoid ah no vülle aunare Leit gstoam san.

Noch ana Zeit sans daunn owa wieda mea Leit in Kriagloch woan, und Kriagloch is um 1780 a wichtiga Rostplotz für Reisende zwischn Triest und Wien woan. A wichtiga Zeitzeuge aus dera Zeit is heit no die "Oide Pouststazion"; a Baudeinkmoi aus dera Zeit, in der immer heit no imma wieda Austellungan abghoidn wean.

Die Gmoa ois eigensteindige Keapaschoft is 1850 entstaundn. Nochn Auschluß vo Östareich im Joah 1938 is da Oat zum Reichsgau Steiamoak kemman und vo 1945 bis 1955 woas a Täu vo da einglischn Besotzungszone.

## Verkehr
Iwas Oipe geht die B72 (Weizer Straße) duach die Fischbacher Alpen.

Am Oipe gibs außadem no a kloas Skigebiet, de Woidschui und as Gebuatshaus vom Peda Roseigga - in Kluppeneggerhouf.

Kriagloch liegt außerdem an da S6 - da Semmaringschnöstroßn außadem dem an da Eisenbaunlinie Südbaun.

## Sehenswiadigkeiten
*Waldheimat
*Geburtshaus vom Peda Roseigga
*Sterbehaus vom Peda Roseigga

## Berihmdheitn
*Peter Rosegger

## Im Netz
* Hoamseitn

* Büdln aus Krieglach

## Beleg
Egling

**Egling** is a Gmoa im obaboarischn Landkroas Bad Däiz-Woifradshausn.

De Ortstei vo Egling san: Attenham, Aufhofen, Deining, Denhausn, Egling, Ergertshausen, Endlhausen, Hornstoa, Neifahrn, Moosham, Reichertshausen und Thanning.

## Gschicht

Egling is zum easchtn Moi anno 804 urkundli eawähnt worn.

De heitige Gmoa is 1973 duach an freiwillign Zammschluss vo de Gmoana Egling, Ergertshausen, Neufahrn, Moosham und Thanning entstondn. 2004 is Egling 1200 Joar worn.

## Politik

Da Buagamoasta is da Hubert Oberhauser (FW).

## Sengswiadigkeitn


Datei:Egling-1.jpg|Kiach St. Martin und Gosthaus zua Post z Egling
Datei:Deining-1.jpg|Deining, vo da Ludwigshäh aus, links im Hintagrund Ergertshausen
Datei:Deining-2.jpg|Kiach St. Nikolaus z Deining
Datei:Deining-3.jpg|Haus z Deining
Datei:Neufahrn-1.jpg|Neifahrn
Datei:Thanning-2.jpg|Thanning
Datei:Thanning-1.jpg|Kiach z Thanning
Datei:Harmating_Schloss-1.jpg|Schloss Harmating


## Im Netz
* 
* Hoamseitn vo da Gmoa
Josef Filser

**Josef Filser** is a vom Ludwig Thoma dafundne Figur vom Ofang vom 20. Joarhundat.

## De Figur

Da Josef Filser is am 16. Septemba 1856 in Mingharting geborn. Mingharting is erfundn. Er is Baur und a boarischa Landtagsabgeordneta. Fo da Eistellung hea is a erzkonservativ und königstreu. In seine Briaf, de a nach Haus an sei Frau Mari, aba a in seina politischn Funktion schreibt, vawendt a entweda sei eigne Sproch oda vasuacht a so zschreim wia ea moand, dass a recht gschwoins Hochdeitsch ausschaung dad. Des haud bei eam aba beids ned ganz hi.

Zeascht gabs de Gschichtn nua ois erfundne Briaf, spada hod sei Schepfer des Ganze zura Bühnenrolln weidaausgarbart. No spada in Fuim und Fernsehn is dann a rechts Schlitzohr aus dera Figur worn.

## Historischs Vorbuid

S' Vorbuid fia de Figur war da Buagamoasta vo Ruhpolding Georg Eisenberger, dea a Landtagsabgeordneta war. Er war a recht beliabta boarischa Politika in da Zeit foa da Machtübernahma durchn Adolf Hitler. Er is a in der Gschicht "Andreas Vöst" vom Ludwig Thoma ois Vorlag vawendt worn.

## In da Zeidung
Da Ludwig Thoma hod de Briaf vom Josef Filser zwischn 1907 und 1912 imma wiada moi in da satirischn Wochnzeidung "Simplicissimus" vaeffntlicht. Da Karikaturist Eduard Thöny hod zua de dargstelltn Ereignissn Zeichnunga gmacht.

## In Biacha
Mit dem Titel "*Briefwechsel eines bayrischen Landtagsabgeordneten*" wurd da gsammelte Schriftvakea 1909 vom Albert Langen in Minga herausgem. 1912 hods mit "*Jozef Filsers Briefwexel - 2. Buch*" a Fortsetzung gem. Beide Biacha enthieltn wia de Zeidungsbeiträg a Buidl vom Eduard Thöny.

## Da Begriff Filserbriaf
Fo dera Gschicht hod se da Begriff Filserbriaf fia alle Texte abgleit, de in irgndna Form schlecht gschrim han.

## Da Begriff Filser-Bairisch
Filser-Bairisch sogd ma zu an schlechtn Hochdeitsch das eine Art gesteltzs Boarisch ist.

## Englische Filserbriaf
In da Siddeitschn Zeidung hods a Zeitlang a Serie mid englische Filserbrief gem. Do hod de Gisela ihrm englischn Freind Peter iaba aktuelle politische Themen gschriem. Zua dea Zeit zum Beispui iaba an "Federal Helmut" und an "Federal Richi", oiso an Bundeskanzler Helmut Kohl und an Bundespresidentn Richard von Weizsäcker.

## Do ko ma a no schaung
* Georg Eisenberger - de Vorlag fian Josef Filser
* A englischa Filserbriaf, in dea Art wiar a a Zeitlang in da Siddeitschn Zeitung druckt woan is
E-Gitarren

**E-Gitarren** stähd fia "elektrische Gitarren", oiso a elektrisch vasteakde Gitarren. Um so a Gitarr zu spuin, brauchd ma on Gitarrenvasteaka, aus dem donn da Ton kimmd. Funkzionian duad des mid elekromagnetische Tonobnehma unta de Saitn, de de Schwingunga afnehma.

## Gschicht

Eafundn woan is de E-Gitarr in de 1930a Joar, wei a Akustik-Gitarrist se afgregd hod, doss inn de Big Bands de Gitarr iwatönd wead. Seit de 1950a gibds a massive Gitarren ohne on Klongkeapa.

## Voatei

* Ma ko de Lautsteake regulian.
* De Gitarren kenna a massiv sei und brauchn koan Klongkeapa.
* Ma ko Effekte zwischnschoidn, so wia Vazerra oda "Wah Wahs".

## Bekonnde Modeje

De bekonndstn Gitarrenmodeje san:

* Fender Telecaster - 1951 - woa de easchte Gitarr mid'm massivn Keapa
* Gibson Les Paul - 1952 - a seah oft vawendde Klampfen
* Fender Stratocaster - 1954 - woahscheinli de bekonndsde Gitarr vo olle.
* Gibson SG - 1961 - aa a seah bliabde Gitarr, voa oim fia heatare Sochn. Spuid zan Beispui da Angus Young (Afs Buidl oom schaun).

## Schau aa

* Akustische Gitarr
* elektrische Boss-Gitarr

## Im Netz

* Stringworks Gitarre Online-Magazin
* E-Gitarren-Weatabuach
* E-Gitarre, E-Bass - Know-how, Tipps und Tricks
Technik

**Technik** is de Anwendung vo Methoden, Prinzipien bzw. Naturgsetzn, um a bestimmte Wirkung zum daglanga. Des keana oanzlne Methoden sei oda a mehrare zsamma.
## Herkunft vo dem Wort
Des Wort "Technik" kimmt aus'm oidn Griechischn: τέχνη (*téchne*). Do bedeits sovui wia a "Handwerk", "Fertigkeit", oiso dass ma was guad ko. Des bziagt se im ursprünglichn Sinn ned nua aufs Heastelln vo nützliche Sachan, sondan a auf'd Kunst. Ma vasteht drunta as Eisetzn vo Fertigkeitn und Vafahrn zum praktischn Eisatz vo Naturwissenschaftn, um handwerkliche, industrielle oda a künstlarische Sachan heazumstelln. Heidztog trennt ma mera zwischn Kunst und Technik ois friara. Trotzdem red ma no vo na bsundan Atemtechnik fias Singa, oda na Maltechnik.

## Umgangssprachlich
Wenn ma heidsdog vo wos technischm red, moant ma meistns wos ausm Bereich vo da Mechanik oda da Elektrotechnik.
Des stegt aba scho so diaf im Sprachgebrauch, dass "Technische Hochschulen" (TH) und "Technische Universitäten" (TU) gibt, obwoi da bei weitm ned ois untaricht wead, wos ma nach da Definition zua Technik zejn muaß. D'Gentechnik is a Beispui, wo des Wort richtig vawendt wead, trotzdem denkt do a jeda an was medizinischs oda biologischs, aba ned an a technischs Fachgebiet.

## Wichtige Persönlichkeitn

* Archimedes
* Rudolf Diesel
* Carl von Linde
* Oskar von Miller
* Nikolaus Otto
* James Watt
Hamburg

De **Freie und Hansestod Hamburg** is ois Stodstoot a Bundesland vo Deitschland und mit ebba 1,8 Milliona Einwohna de zwoatgresste Stod vo Deitschland, de siebmtgresste vo da EU sowia de gresste Stod, de wo ned Hauptstod vo oana vo de Mitgliedsstootn is.

Seitm 15. Dezemba 2010 hoit Hamburg ois zwoate eiropäische Stod en Titl *Umwejdhauptstod vo Eiropa* fia a Joar.

## Wirtschoft

### Hafn

Da Hamburga Hafn, aa „Deutschlands Tor zur Welt“ bezeichnet, is da gresste Seehafn in Deitschland und, gmessn am Containerumschlog, da zwoatgresste in Eiropa und ochtgresste vo da Wejd.

## Im Netz

* www.hamburg.de – Offizielles Stodportal fiad Hansestod Hamburg
* Hoamseitn vo da Metropolregion Hamburg
* Biagaportal vo da Stod Hamburg
* HamburgWiki
* Panoramabilder
* d'juristen vo Hamburg

## Beleg
Deifi

Da **Deifi** (oda: *Duife*, sidboarisch: *Teifl* oda: *Tuifl*) (vo griachisch: , *Diábolos*, weatli „da Durcheinandaweafa“ im Sinn vo „Vawirra, Faktnvadraaha, Valeimda, Chaosstifta“; lateinisch: *diabolus*, dt.: **Teufel**) wead in vaschiednan Religiona ois Personifiziarung van Bäsn ogseng. Monchmoi wead aa: *Sparifankerl* oda *Spirifankerl* zu eam gsogd.

Im Kristndum is da so gnennde Antikrist, da Wiedasocha vom Heagod, dea wo noch sei'm Rausschmiss aus'm Himmi grod san oagna Vaein afgmochd hod und seitdem sei meglichds duad, um de guadmoanandn Obsichdn van Schepfa grod entgengz'wiakn. Zwecks dem hod a se sein Vaein de Höi, eihgrichdd, wo a de vastoamna Sinda vo da Eadn eikkastld und bis in olle Ewigkeit martan duad.

Obgseng dovo mochd's eam offnboa a Heidngaudi, ob und zua af da Eadn afztaucha, um in olle meglichn Vakloadunga de Leit zan Ibaschreim vo eanare Söin z valeitn, van rechtn Weg obz'bringa oda za schlechte Tatn zan ibaredn. Da Herr Dr. Faust is aus da klassischen Literatua as bekonndasde Opfa, oba a de Sogn- und Mäachnwejd gibd do so oanigs hea, wens um de Umtriab van Deifi geh duad. Trotzdem, dass a ollawei ois a Gengpoi zan Heagod gseng wead: De Literatua stejd an Deifi ned sejtn aa ois a Weakzeig do, des wo da Heagod bloß nuzd dad, um de edelsdn Karaktaziag vo da Menschheit imma wieda z Dog z feadan.

## De Nama van Deifi

Da Deifi hod an Haffa Nama. Sejbst im deitschn Sprochraum is de Listn vo dene fost scho unibaschauboa. Gehd ma donn no in ondare Kuituakroas, weads eascht recht oag unibasichdli. Bleim ma oiso ba de boarischn Nama van Antikrist. Des aloa longd scho:

* *Antikrist*
* *Belzebub*
* *Hölderlin*
* *Luzifer* (So hod ma eahm deroanst ois Engl ghoassn) 
* *Mephistopheles*
* *Moasta Rotfeder*
* *Samael*
* *Satan*
* *Sparifankerl*

## Schau aa

* Goidans Kaiwal
* Mephisto
* Minotaurus
* Moloch

## Im Netz

* Stefan Greif: ''Sympathie für den Teufel? Zum Teufelsbild der Goethezeit'' (PDF) 
* „Satan“ in da JewishEncyclopedia
Bluescreen

Midn Begriff **Bluescreen** ko ma wwoa Sochan moana:

* a Technik, de fias Mocha vo Fuim und Videospui ogwendt wead, mehra dazua in Bluescreen-Technik;
* da blaue Buidschiam, dea wos ascheina duad, wen am Gates Bill sei Windows-Sisdem afam Computer obstiazn duad, mehra dazua in Blue Screen (Fehlamejdung).
Kaas

A **Kaas** is wos zan Essn, des wo vo da Mille gmocht wead. Aussa in Kaas vo da Kuahmille gibts zan Beispui aa an Goaß- oda an Schofkaas. Da Kaas wead so gmocht, dass ma d Mille steckln losst und duach a feins Tiache fuitan duat. Ea entstäd ausm Oaweiß und im Fett vo da Milli.

Es gibt drei wichtige Oatn vo Kaas: an Sauamillikaas, an Loobkaas und an Moiknkaas.

Damit a Kaas guad schmeckt, muass a reifn. Dazua deaf a ned z koid und ned z woarm glogat wean. Es kimmt vor oim drauf o, dass de Luftfeichtigkeit hoch gnua is, nacha ko de Temperatua im Loga ruhig 20 Grad Celsius und meara betrogn.

## Literatua
* Judy Bidgeway: *Käse*. Evergreen, 2000, ISBN 3-8228-6382-3.
* Edition Teubner: *Das große Buch vom Käse*. Gräfe und Unzer, 2003, ISBN 3-7742-5803-1.
* Susanne Hofmann: *Edler Käse und seine Geheimnisse*. Media Service, Stuttgart 2005, ISBN 3-937939-09-1.

## Im Netz
*
Facken

**Facken** (= Plural) oda aa: **Sei**, **Suggl**, **Sucherl**  **Schweindln** (dt.: **Hausschweine**) hoaßd ma de rosaroudn Viecha, de wos ofd af om Bauanhof leman. Se ghean zu de Spoviecha. *Saubern* (Singular: *Sauber*) hoaßn de Manndal, *Sauan* (Singular: *Sau*) d'Weibal und *Facke* (Plural: *Fackin*) d'Jungen.

As Wort isch noch seiner Herkunft mid hoachteitsch „Ferkel“ verwondt und leitet sich va olthoachteitsch farh o, wos ebm „Fok“ pedeitet. Farh kimmp va der indogermanischn Wurzl perk-, wos aufwiahln pedeitet. In Sidtirol sogg man nebm Fock a „Notscher"; des isch eher wia Kosewort oder kindersprochlich. Man konns aa zun an schmutzing Kint sogn. In Obaöstareich sogg man zu de jungan a Hutschi.

An Owaboarischn nimmd ma des Wordd nia fia ausgwoxne Sei her. Do gäds: "Fackej" (*dim.* fir de ganz gloana), dann "Frischej" (wenns scho grässa hand), dann da "Fack" (grod schwoch vadumpfds "a", firs *Jungschwein*) und ofd (Facke-)Lous [Mutterschwein (mid Ferkeln)], oda Bär je nochdems a Mandl oda-r a Weiwe iis.

## Andane Bedeitunga

In Östareich sogd ma a zu Menschn "Sau", wenns a bissl ane Schweindaln san, wos sovü haßd, wie dass Sei des midn Woschn ned so genau neiman, oder doss in derene Haisa oda Wohnungan ausschaud wia ois hätt a Bombm eihgschlong.

A diroja Schimpfwordd fir de deischn "Boarn" is **Boarfack**, des is worscheindle vo **Peerfack** am gebraichlichn Wordd firn Zuchteber obgloadd.

## Im Netz
Salod (Pflanzn)

**Salodpflanzna** nennt ma olle Pflanzna, aus dena a koids, unkochts Essn gmocht wead, des wo ma Salod nennt. Des san oiso koa botanische Gruppn vo Pflanzna, sondan a reine Zuaordnung vo da Kuchl.

Im engan Sinn san Salodpflanzna a Bladdlgmias. Im weidan Sinn vastäht ma drunta oba ois Gmias, wo ma in an Salod einedoa ko.

## Im Netz
* Salod und Koigmias
Steffl

Da **Steffl**, aa **Stephansdom** (Laungnauman: "Domkiachn St. Stephan zu Wean"), is a remisch-katholischa Dom, dea wos ois Woazeichn vo Wean güt und oft sogoa ois Östareichisches Nationäuhäuligtum bezeichnet wiad. In Nauman hod da Steffl vom Häulichn Stephanus, dea wos ois kristlicha Märtyrer güt.

Da Steffl ist seit 1365 a Domkiachn (des is da Sitz vo an Domkapitl), seit 1469/1479 a Kathedraln (Bischofssitz) und seit 1723 Metropolitankiachn vom Erzbischof von Wean.

Des Bauweak is a gotischs Maastaweak. Es is 107 Meta laung, 34 Meta braad und da hechste Tuam, da Südtuam, is 136,4 Meta hoch. In dem Tuam san 13 Glockn. De greßte davo, de "Bummarin" (odaraa Pummerin) is de zweitgreßte Glockn auf da Wöd, de wos freischwingad g'läit wiad.


Datei:Rudolf Ritter von Alt 001.jpg|Gmöd vom Rudolf Ritter vo Alt
Datei:Wien - Stephansdom, Hauptschiff Richtung Hochalter (1).JPG|Da Steffl innen drin
Datei:Dachstuhl aus Stahl im Stephansdom, 20. Jahrhundert.jpg|Untam Doch vum Steffl


## Beleg


## Literatua
* Felix Czeike: *Historisches Lexikon Wien*. Band 5. Verlag Kremayr & Scheriau, Wean 1997, ISBN 3-218-00547-7, S.&nbsp;335ff.

## Im Netz

* 
* http://www.stephanskirche.at
* http://www.stephansdom.at
* Die Symbolik des Wiener Stephansdoms
*
Ringa

s **Ringa** is a oide Kompfspoatoat, de scho de oidn Egypta ausgibt hom. Ma ko so an Kompf gwinna, wo ma an Schuitasiig mocht, oda wonn ma technisch oanfoch übaleng is.

Relatif boid is a zu ana olümpischn Disziplin worn. Es gibt bei Kempfe faschiidene Gwichtsklassn. In Estareich gibts a Ligasüstem, bei dem wo de Monnschoftn in Leistungsklassn g'ordnet hand. 

Bei so an Kompf hom de Gest a blaus Dress und de, wos do daham san, hom a roods Dress.

S'Ringa derf ma ned mim Wrestling vagleichn, wei beim Wrestling eher de Show zöht.

## Im Netz
* Deitsche Ringavabond
* Amatör-Ringavabond
* Da AC Wois
E-Boss

A **E-Boss** oder aa kurz **Boss** is a elektrisch vasteakds Zupfinstrument, wos so ähnli ausschaud wia a E-Gitarr. De Idee dohinta is, an Kontraboss easchtns elektrisch zum vasteakn und zwoatns so umz'baun, doss ma'n wia a Gitarr hoidn ko. Aussadem hod a im Gengsotz zan Kontraboss meisdns Bind zan Greifa, wia a Gitarr. De Vasteakung funkzioniad wia ba da Gitarr elektromagnetisch.

## Stimmung

Da noamoie 4-satade Boss is gschtimmd wia da Kontraboss, oiso E, A, D, G. Praktisch wia de untan (tiafn) 4 Soatn vo ana Gitarr, nua um a Oktav tiafa. Ba on 7-satadn Boss hosd drunta (meist) no a Fis und a H und driwa no a C. De Obständ san olls Quartn. A Boss is insofean a transponiarands Instrument, wäu ma a Oktav hecha afschreibd, ois wia doss gspuid wead.

## Eihsotz

A Boss ko iwaroi gspuid wean, wo ma aa an Kontraboss spuin ko, zan Beispui beim Rock, im Jazz und in da Countrymusi.

## Bekonnde Modej

* *Fender Precision Bass* - 1951 - da easchte E-Boss iwahapt.
* *Fender Jazz Bass* - 1959 - a oana vo de bekonndasdn Modej. Eam megn de Bossistn, de wo meah im Voadagrund spuin woin.
* *Music Man Stingray* - 1976 - a vuiseitiga Boss, bliabd ba Bossistn, de wo meah umanaund fudln, oiso kompliziade Technikn spuin.

## Schau aa

* Akustische Gitarr
* Elektrische Gitarr

## Im Netz

* ''Bonedo''